Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 612/12/5511	Žilina, 10.1.2013
EEČ : 2-43-13-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Žilina
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
 ako otec mal. detí XXXXX, nar. XXXXX a XXXXX, nar. XXXXX, voči ktorým má zákonnú vyživovaciu povinnosť vyplývajúcu zo Zákona o rodine a určenú XXXXX súdu v XXXXX sp. zn. XXXXX zo dňa 18.02.2009, právoplatným dňa 25.03.2009 a vykonateľným dňa 16.04.2009, ktorým bol zaviazaný prispievať na výživu syna XXXXX sumou 134,-€ mesačne a na syna XXXXX sumou 100,-€ mesačne, vždy do 15. dňa v mesiaci vopred k rukám matky detí XXXXX, nar. XXXXX, trvale bytom XXXXX - XXXXX, ktorej boli deti zverené do výchovy a starostlivosti, túto povinnosť si riadne a pravidelne neplnil od mesiaca máj 2011 doposiaľ, čím zavinil dlh na výživnom vo výške 3.510,-€ k rukám XXXXX,

lebo zanikla trestnosť činu.
Odôvodnenie:
	Poverený príslušník PZ z OO PZ XXXXX - XXXXX uznesením XXXXX zo dňa 18.07.2012 podľa § 199 ods. 1 Tr. por. začal trestné stíhanie a následne dňa 01.10.2012 podľa § 206 ods. 1 Tr. por. vzniesol obvinenie XXXXX pre prečin zanedbania povinnej výživy podľa  § 207 ods. 1 Tr. zák., pričom ku dňu vznesenia obvinenia bol dlh na výživnom vyčíslený na sumu 2.106,-€.  
 
Po skončení skráteného vyšetrovania mi poverený príslušník PZ z OO PZ XXXXX - XXXXX predložil spisový materiál s návrhom na zastavenie trestného stíhania, s ktorým sa stotožňujem. 

Z obsahu spisu je zrejmé, že obv. XXXXX je otcom synov XXXXX a XXXXX, ktorých matkou je XXXXX. 

XXXXX súdu v XXXXX sp. zn. XXXXX zo dňa 18.02.2009, právoplatným dňa 25.03.2009 a vykonateľným dňa 16.04.2009, bol zaviazaný prispievať na výživu syna XXXXX sumou 134,-€ mesačne a na syna XXXXX sumou 100,-€ mesačne, vždy do 15. dňa v mesiaci vopred k rukám matky detí XXXXX.

Obvinený XXXXX uviedol, že neplnenia vyživovacej povinnosti na synov si je vedomý, riadne platil svoju vyživovaciu povinnosť až do mesiaca máj 2011 od kedy platil výživné nepravidelne. Uviedol, že je živnostníkom v oblasti stavebníctva a pracuje vo XXXXX. Výživné platil nepravidelne, pretože mal finančné problémy a musel platiť svoje dlhy. Pokiaľ ide o platby na výživnom uviedol, že na vkladnú knižku bývalej manželke zaslal dňa 30.07.2012 sumu 234,-€, dňa 27.09.2012 sumu 234,-€, dňa 25.10.2012 sumu 2.110,-€ a následne dňa 17.12.2012 jej osobne k rukám vyplatil sumu 936,-€, čím si splnil svoju vyživovaciu povinnosť aj za mesiac január 2013 a svoj dlh na výživnom považuje za vyrovnaný. 

Svedkyňa - poškodená XXXXX uviedla, že spolu so synmi žije v spoločnej domácnosti s jej rodičmi, kde obývajú samostatnú bytovú jednotku. Syn XXXXX je žiakom 4. ročníka športového gymnázia a syn XXXXX žiakom 5. ročníka ZŠ. Obaja synovia aktívne hrajú hokej. Deti núdzou netrpia, ona sa im snaží zabezpečiť všetko, čo potrebujú. Bývalý manžel neplatil riadne a pravidelne výživné od mesiaca máj 2011, na výživnom jej však dodatočne zaplatil dňa 30.07.2012 sumu 234,-€, dňa 27.09.2012 sumu 234,-€, dňa 25.10.2012 sumu 2.110,-€. Tieto jej poukázal na vkladnú knižku, pričom fotokópie zápisov o úhradách na vkladnú knižku sú súčasťou vyšetrovacieho spisu. V dodatku k svojmu výsluchu uviedla, že dňa 17.12.2012 jej osobne XXXXX na výživnom k jej rukám uhradil 936,-€, čím vyrovnal svoj dlh na výživnom od mesiaca máj 2011 do mesiaca január 2013, teda má zaplatené výživné aj za mesiac január 2013. 

	Prečinu zanedbania povinnej výživy podľa § 207 ods. 1 Trestného zákona sa dopustí ten, kto najmenej tri mesiace v období dvoch rokov neplní čo aj z nedbanlivosti zákonnú povinnosť vyživovať alebo zaopatrovať iného.
	Podľa § 86 písm. a) Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Tr. zák., ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Obvinený XXXXX si vyživovaciu povinnosť splnil dodatočne tým, že uhradil na výživnom sumu spolu 3.514,-€ a zo spisového materiálu nevyplýva, že by neplnenie výživného malo na deti trvalo nepriaznivý následok. Konštatujem, že výživné má uhradené do konca mesiaca január 2013. 

Zistené skutočnosti ma vedú k záveru, že boli splnené zákonné podmienky v zmysle § 86 písm. a/ Trestného zákona o účinnej ľútosti. 

Vzhľadom na vyššie uvádzané skutočnosti som preto rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátorka